Anjing pemburu Serbia

Anjing pemburu Serbia, atau dahulu dikenali sebagai anjing pemburu Balkan, ialah satu baka anjing pemburu bau dari Serbia.

Perihal
Anjing pemburu Serbia ialah baka hound bersaiz sederhana. Piawaian baka menyebut bahawa jantan patut berdiri setinggi  dan betinanya pula lebih kecil sedikit dan berdiri setinggi , dan ia patut berukuran seberat . Baka ini mempunyai lapis bulu pendek dan padat yang berwarna perang kemerah-merahan, kadang-kadang disebut "berwarna rubah", dengan pelana hitam dan tanda-tanda hitam di sebelah atas mata. Ia memiliki tengkorak lebar yang menyempit dengan sama rata ke hidung dan telinga tergantung sederhana panjang. Tubuh baka ini lebih panjang sedikit berbanding dengan tingginya. Ia mempunyai belakang lebar dan lurus dan ekor lurus atau sedikit melengkung.

Anjing pemburu Serbia diperihalkan sebagai anjing sangat berdisiplin, bertenaga, kuat, dan bersemangat. Ia menjejak buruan dan menangkapnya. Apabila berburu, ia memiliki suara nyaring tersendiri. Baka ini terkenal kerana stamina hebatnya dan kebolehannya untuk berburu di rupa bumi mencabar.

Sejarah
Terdapat tradisi panjang bagi perburuan di Eropah Tenggara dan anjing pemburu Serbia merupakan salah satu daripada beberapa baka anjing (dan kuda) rantauan yang dibiakbakakan untuk memadani syarat perburuan di rantau ini. Anjing pemburu Serbia ialah baka berusia berkurun lama yang dipercayai terdiri daripada baka-baka anjing pemburu yang didagangkan di serata Laut Tengah, dengan anjing-anjing Eropah dan Afrika Utara yang menyumbang kepada keleluhurannya. Anjing pemburu Serbia dibela secara tradisional sebagai anjing pemburu kawanan yang memiliki babi hutan, rusa, rubah, dan kelinci sebagai buruan biasanya.

Dengan "anjing pemburu Balkan" sebagai nama terdahulu, pada tahun 1996, Persekutuan Kinologi Antarabangsa secara rasmi mengubah nama baka ini kepada "anjing pemburu Serbia".

Lihat juga
 Senarai baka anjing

Catatan

Rujukan

Pemburu Serbia, Anjing
Pemburu Serbia, Anjing
Pemburu Serbia, Anjing
Pemburu Serbia, Anjing